Diari Oficial de la Generalitat Valenciana


Sumari del DOGV 9948, del 01-10-2024 (2024/9916)

RESOLUCIÓ de 24 de setembre de 2024, de la presidenta de l’Institut Valencià de la Joventut, per la qual es regulen i concedixen subvencions als consells locals de joventut inclosos en la línia nominativa de subvenció S1043 “Foment consells locals de joventut”, dels pressupostos de la Generalitat per a l’exercici 2024
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9948

Data del DOGV
:   01-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9916

CVE
:   PPLN-L-6504-0555

Data del document
:   24-09-2024

Organisme emissor
:   Institut Valencià de la Joventut

Tipus de document
:   Resolució

Descriptors 

:   * ajuda pública
    * política de la joventut
    * jove

L’Institut Valencià de la Joventut (d’ara en avant, IVAJ), regulat per la Llei 15/2017, de 10 de novembre, de la Generalitat, de polítiques integrals de joventut, és l’organisme encarregat de coordinar la política de joventut en l’àmbit territorial de la Comunitat Valenciana. Així mateix, i de conformitat amb esta norma, li correspon promoure la participació juvenil col·laborant amb els consells locals de la joventut de tot el territori valencià.

Per la seua part, els consells locals de joventut tenen encomanada, per l’esmentada llei, la funció de fomentar l’associacionisme juvenil, promoure la participació de la joventut en les decisions i mesures que els afecten, i representar-la davant de l’administració corresponent, així com actuar com a interlocutor i part del Consell Valencià de la Joventut.

L’article 27.3 de la Llei 15/2017, de 10 de novembre, de la Generalitat, establix que els consells locals disposaran d’una dotació específica tant de l’administració autonòmica com de les diferents administracions d’àmbit local, sempre en la mesura de les seues disponibilitats pressupostàries.

El Pla estratègic de subvencions de la Vicepresidència i Conselleria d’Igualtat i Polítiques Inclusives per al període 2024-2026, aprovat per la Resolució de 18 de juny de 2024, preveu entre els objectius operatius o específics per a complir l’objectiu estratègic de «Foment de la participació juvenil» el de «contribuir al finançament dels consells locals de joventut de la Comunitat Valenciana».

Per això, l’IVAJ, per a l’assoliment d’este objectiu, en la línia nominativa dels pressupostos de la Generalitat per a l’exercici 2024, S1043 «Foment consells locals de joventut», té consignats els crèdits necessaris per a donar cobertura pressupostària al finançament de les referides actuacions, de conformitat amb el que preveu l’article 168.1.a de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

En virtut del que s’ha exposat, i de conformitat amb el que es preveu en l’article 160.4, lletres b i d, de la Llei 1/2015, de 6 de febrer, d’hisenda pública, del sector públic instrumental i de subvencions, en relació amb els articles 6 i 11 de l’esmentada Llei 15/2017,

RESOLC

*Primer. Objectiu*

La present resolució té com a objectiu regular la concessió de les subvencions previstes nominativament en la Llei 8/2023, de 27 de desembre, de pressupostos de la Generalitat per a l’exercici 2024, per a contribuir al finançament de programes d’actuacions juvenils promogudes i executades per consells locals de joventut de la Comunitat Valenciana entre desembre de 2023 i octubre de 2024, d’acord amb el que s’establix en l’article 27.3 de la Llei 15/2017, de 10 de novembre, de la Generalitat.

*Segon. Entitats beneficiàries*

Les entitats beneficiàries d’esta subvenció són els consells locals de joventut (d’ara en avant, CLJ) que figuren en la línia nominativa S1043 «Foment consells locals de joventut», dels pressupostos de la Generalitat per a l’exercici 2024, que han sol·licitat la subvenció i han acceptat les condicions de concessió de la subvenció establides en l’acord d’inici del procediment del director general de l’IVAJ de data 10 de juliol de 2024 a través del procediment <https://www.gva.es/va/inicio/procedimientos?id_proc=G96905>, pels imports que es detallen a continuació:

|  |  |  |
| --- | --- | --- |
| CLJ | CIF | IMPORT |
| CONSELL DE LA JUVENTUT DE XÀTIVA | Z54315905 | 16.800,00 € |
| CONSELL DE LA JOVENTUT D’ELX | F3307897B | 600,00 € |
| CONSEJO DE LA JUVENTUD DE ALICANTE | D6508162Y | 19.200,00 € |
| CONSELL DE LA JOVENTUT VALENCIANA | I3514178Q | 19.200,00 € |
| CONSELL DELS JOVES DE GANDIA | N0655828F | 10.800,00 € |
| CONSELL DE LA JOVENTUT DE MISLATA | U49085667 | 6.600,00 € |
| CONSELL LOCAL JOVENTUT ONTINYENT | S29494552 | 11.400,00 € |
| CONSELL DE LA JOVENTUT DE CASTELLÓ | B17067290 | 19.200,00 € |
| CONSELL DE LA JOVENTUT ALZIRA | T57954324 | 3.900,00 € |
| CONSELL DE JOVENTUT DE QUART DE POBLET | I04381252 | 3.600,00 € |
| TOTAL | | 111.300,00 € |

  

*Tercer. Finançament i crèdit pressupostari*

De conformitat amb el que preveu l’article 168.1.a de la Llei 1/2015, de 6 de febrer, el finançament de les referides actuacions s’imputarà a la línia nominativa de subvenció S1043 «Foment consells locals de joventut», inclosa en la Llei 8/2023, de 27 de desembre, de pressupostos de la Generalitat per a l’exercici 2024, en el capítol 4 del pressupost de l’IVAJ.

Secció G0116: Vicepresidència Segona i Conselleria de Servicis Socials, Igualtat i Vivenda

Entitat: 020 Institut Valencià de la Joventut

Subprograma: 331.11B00

Línia de subvenció: S1043

Import màxim: 120.000 € (cent vint mil euros).

*Quart. Obligacions de les entitats beneficiàries*

A més de les obligacions que establix l’article 14 de la Llei 38/2003, de 17 de novembre, general de subvencions, els CLJ beneficiaris d’esta subvenció estaran obligats a:

1. Sotmetre’s a les actuacions de comprovació, que efectuarà l’IVAJ, així com a qualssevol altres de comprovació i control financer que puguen realitzar els òrgans de control competents, aportant tota la informació que els siga requerida en l’exercici de les actuacions anteriors.

2. Comunicar a l’IVAJ l’obtenció d’altres subvencions, ajudes, ingressos o recursos que financen les activitats subvencionades. Esta comunicació haurà d’efectuar-se tan prompte com es conega i, en tot cas, abans de la justificació de l’aplicació donada als fons percebuts.

3. Disposar dels llibres comptables, registres diligenciats i altres documents degudament auditats en els termes exigits per la legislació aplicable, amb la finalitat de garantir l’adequat exercici de les facultats de comprovació i control.

4. Conservar els documents justificatius de l’aplicació dels fons rebuts, inclosos els documents electrònics, mentres puguen ser objecte de les actuacions de comprovació i control.

5. Reintegrar els fons percebuts, en els supòsits que preveu l’article 37 de la Llei 38/2003, general de subvencions. El reintegrament es reclamarà pel procediment previst en l’article 172 de la Llei 1/2015, de 6 de febrer, de la Generalitat.

6. Aportar declaració responsable del fet que complix la normativa sobre integració laboral de persones amb discapacitat, o, si és el cas, l’exempció d’esta obligació, tal com establix l’article 7 de la Llei 11/2003, de 10 d’abril, de la Generalitat, sobre l’Estatut de les persones amb discapacitat.

7. En compliment de la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d’abril, de transparència i bon govern de la Comunitat Valenciana, i l’article 18 de la Llei general de subvencions, els CLJ beneficiaris d’esta subvenció hauran de complir les obligacions de transparència següents:

7.1. Els CLJ hauran de complir les obligacions de publicitat activa arreplegades en el capítol II del títol I de l’esmentada Llei 19/2013, quan:

a) Perceben durant el període d’un any ajudes o subvencions públiques en una quantia superior a 100.000 euros.

b) Perceben durant el període d’un any natural ajudes o subvencions de les entitats públiques de la Comunitat Valenciana que arreplega l’article 3 de la Llei 1/2022, en una quantia superior a 50.000 euros.

c) Les ajudes o subvencions percebudes representen almenys el 40% del total dels seus ingressos anuals, sempre que arriben com a mínim a la quantitat de 5.000 euros.

En particular, hauran de publicar, en els termes que preveuen els principis generals de l’article 5 de la Llei 19/2013, la informació institucional i organitzativa de l’article 6, i l’econòmica i pressupostària de l’article 8 d’esta. Esta publicació es realitzarà mitjançant la pàgina web de l’entitat, o bé per mitjà de la plataforma TEP – Transparència Entitats Privades, de GVA Oberta, a la qual es pot accedir en <https://gvaoberta.gva.es/va/tep.>

Esta informació s’haurà de publicar a partir de l’any següent a l’any en què s’hagen superat els llindars establits i haurà de mantindre’s publicada durant almenys quatre anys naturals.

7.2. Sense perjuí de les obligacions previstes en l’apartat anterior, els CLJ hauran de donar l’adequada publicitat del caràcter públic del finançament de programes, activitats o actuacions de qualsevol classe que siguen objecte de subvenció, incloent-hi el logotip de l’IVAJ en mitjans de difusió com per exemple cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l’activitat subvencionada.

7.3. Els CLJ estan obligats a subministrar a l’IVAJ, amb un requeriment previ, tota la informació que siga necessària per al compliment per este de les obligacions previstes en la Llei de transparència, en el termini de 15 dies hàbils des del requeriment. Una vegada transcorregut el termini concedit en el requeriment sense que este haja sigut atés, l’IVAJ podrà acordar, amb un advertiment i una audiència previs a l’interessat, la imposició de multes coercitives en els termes previstos en l’article 5 de la Llei 1/2022.

7.4. Els nous conjunts de dades que es generen per la formalització i el desenvolupament de les subvencions atorgades per l’Administració de la Generalitat s’han de disposar, sempre que siga possible, com a conjunt de dades obertes.

*Quint. Activitats subvencionables*

1. Seran subvencionables les activitats següents:

• Trobades i jornades de foment de l’associacionisme i la participació juvenil amb associacions i jóvens.

• Campanyes d’informació, difusió i sensibilització sobre diferents temàtiques d’interés per a les persones jóvens.

• Formacions, tallers, seminaris i xarrades sobre diferents temàtiques d’interés per a les persones jóvens.

• Servici d’assessorament a persones jóvens i entitats juvenils sobre participació juvenil i altres temes de rellevància per a la joventut.

• Elaboració d’estudis i informes sobre temes d’interés per a la joventut.

• Reunions, diàlegs estructurats i debats entre representants públics i persones jóvens.

2. Les activitats relacionades en l’apartat anterior hauran de respondre a alguna de les finalitats següents:

a) Foment de l’associacionisme juvenil i la participació juvenil.

b) Col·laboració i assessorament a les entitats juvenils.

c) Informació juvenil enfocada a fomentar la participació juvenil i l’associacionisme.

d) Divulgació dels drets i deures de la joventut, amb especial atenció a la igualtat i promoció de la dona jove.

e) Foment de la participació de les entitats juvenils i les persones jóvens en les decisions i mesures que els afecten.

f) Foment d’activitats solidàries i educació en valors.

g) Representació de les entitats juvenils i la joventut en general davant de l’Administració.

3. En cap cas una activitat podrà:

a) Promoure o justificar qualsevol manera de discriminació per raó de raça, origen, sexe, religió o qualsevol altra que atempte contra els drets fonamentals de la persona.

b) Tindre caràcter lucratiu.

c) Fomentar o incitar, directament o indirectament, a l’ús de drogues, alcohol o tabac, o fer apologia del consum d’estos.

*Sext. Règim de pagaments*

1. El règim de pagaments d’esta ajuda es materialitzarà mitjançant dos transferències. En la primera s’efectuarà un acompte del 65 % després de la publicació d’esta resolució de concessió en el *Diari Oficial de la Generalitat Valenciana*, d’acord amb l’Acord del Ple del Consell de data 10 de juny de 2024.

El segon pagament s’ordenarà quan es justifique la totalitat de l’acció executada.

2. Els pagaments es faran efectius mitjançant una transferència bancària. No es podrà fer el pagament de la subvenció mentres el CLJ no es trobe al corrent en el compliment de les seues obligacions tributàries i davant de la Seguretat Social, o tinga la condició de subjecte deutor per resolució de procedència de reintegrament. Sense perjuí del que s’acaba d’esmentar, podrà dur-se a terme el pagament de la subvenció des del moment en què s’haja notificat, al subjecte deutor del reintegrament, l’inici del corresponent expedient de compensació de deutes, amb vista a la seua extinció completa.

D’acord amb el que es disposa en l’article 95.1.k de la Llei 58/2003, de 17 de desembre, general tributària, el CLJ haurà d’autoritzar expressament l’IVAJ per a l’obtenció directa de dades tributàries. En cas de no autoritzar el fet que l’IVAJ obtinga directament esta informació, l’entitat quedarà obligada a aportar els documents corresponents.

Així mateix, d’acord amb el que es disposa en l’article 28 de la Llei 39/2015, d’1 d’octubre, del procediment administratiu comú de les administracions públiques, llevat que el CLJ s’opose, l’IVAJ estarà autoritzat per a obtindre directament les dades dels documents elaborats per qualsevol administració i que per a este procediment és la comprovació d’estar al corrent en el compliment de les obligacions amb la Seguretat Social. En cas d’oposar-se al fet que l’IVAJ obtinga directament esta informació, el CLJ haurà de manifestar-ho, i quedarà obligat a aportar la documentació acreditativa del fet que es troba al corrent de les citades obligacions.

3. Els CLJ queden exonerats de la constitució de garantia amb caràcter previ a rebre l’acompte previst en el paràgraf anterior, d’acord amb la lletra k del punt 18 de l’article 44 de la Llei 8/2023, de 27 de desembre, de pressupostos de la Generalitat per a l’exercici 2024.

*Sèptim. Gastos subvencionables*

Es consideren gastos subvencionables aquells que resulten estrictament necessaris per a la realització de les activitats subvencionables i que es realitzen dins del termini establit. Els gastos subvencionables han de respondre a costos reals, efectivament realitzats i pagats i el cost d’adquisició dels quals en cap cas podrà ser superior al valor de mercat.

Els gastos del personal que haja treballat directament en les activitats subvencionades no podran superar el 70 % de l’import total subvencionat.

Els gastos indirectes que afecten la totalitat de l’activitat del CLJ se subvencionaran, amb caràcter general, fins a un màxim d’un 30 % de l’import concedit. S’inclouen en este tipus els gastos de funcionament estrictament necessaris per a la consecució de l’objecte de la subvenció (lloguer, llum, aigua, telèfon, neteja i anàlegs).

Podran ser subvencionables els gastos financers, els gastos d’assessoria jurídica o financera, els gastos notarials i registrals i els gastos pericials per a la realització del projecte subvencionat i els d’administració específics, si estan directament relacionats amb l’activitat subvencionada i són indispensables per a l’adequada preparació o execució d’esta, tot això d’acord amb l’article 31.7 de la Llei 38/2003, de 17 de novembre.

Es podran incloure els gastos de funcionament, com ara material fungible d’oficina, de difusió, de publicitat, de transport i altres gastos gestionats directament per l’entitat.

Seran subvencionables els gastos de manutenció del personal voluntari que participe en les activitats subvencionables organitzades pels CLJ.

Els gastos de marxandatge no superaran en cap cas el 10 % de l’import atorgat.

No podran subvencionar-se:

a) Els gastos en manutenció derivats del funcionament ordinari dels CLJ, com les reunions de les comissions permanents.

b) Els gastos corresponents a quotes o pagaments a altres entitats per la seua pertinença a estes.

c) Els gastos que per la seua naturalesa tinguen el caràcter d’inventariables, incloent entre estos l’adquisició de qualsevol tipus d’equipament.

d) Les activitats que consistisquen en festes, revetles, celebracions gastronòmiques, concerts, activitats esportives o similars.

e) Les begudes alcohòliques.

f) Els gastos que hagen sigut finançats íntegrament pels participants en l’activitat.

g) Els gastos d’aparcament, peatge d’autopistes i combustible.

h) Els premis en metàl·lic.

i) Tota la cartelleria i la publicitat realitzada de l’activitat subvencionada que no porte la menció o els logotips d’haver sigut finançats per la Generalitat Valenciana.

j) Els materials realitzats per encàrrec, que porten impresos llegendes o eslògans i no porten imprés el logotip de la Generalitat Valenciana - IVAJ.

*Octau. Termini i forma de justificació*

1. El termini per a justificar el compliment de la finalitat per a la qual es concedix la subvenció finalitzarà el 5 de novembre de 2024. En cas de no quedar totalment justificada l’ajuda, es procedirà a la seua minoració o reintegrament, si és el cas, d’acord amb la normativa aplicable.

2. Amb la finalitat de justificar els gastos, els CLJ presentaran la documentació següent:

A) Fitxa resum de gastos imputats per activitats subvencionades, segons annex I.

B) Memòries justificatives de les activitats objecte de subvenció, segons annex II. La memòria haurà de descriure l’execució d’estes, detallarà almenys el nombre de persones destinatàries desagregades per edat i sexe, el grau de compliment dels objectius proposats, annexos fotogràfics, material gràfic, gastos corrents imputats per activitat, i les dades que es consideren de rellevància.

C) Documents de gasto o factures, corresponents als gastos corrents derivats de les activitats subvencionades, així com els documents justificatius del pagament efectiu de cada un d’estos, relacionant-los en el model de certificat inclòs com a annex III. Estes factures hauran de complir amb els requisits establits per la normativa vigent. Tots els gastos per justificar hauran de correspondre’s amb els continguts de les activitats subvencionades. Per això, aniran acompanyats d’una explicació sintètica, i es podrà requerir una memòria justificativa addicional de qualsevol d’estos. La persona que exercisca les funcions de secretaria de l’entitat, amb el vistiplau de qui ostente la representació legal d’esta, certificarà que les factures o els documents justificants presentats telemàticament es corresponen amb els originals en poder de l’entitat. Estos s’hauran de conservar durant un període de quatre anys per al control econòmic i financer.

D) Els gastos corresponents a allotjament, manutenció i transport de personal voluntari i dels seus treballadors que es produïsquen en relació amb les activitats subvencionades, hauran d’anar acompanyats d’una fulla de liquidació en la qual es detallarà el motiu o l’objecte del desplaçament realitzat, la destinació, la data d’este, el nom i DNI de la persona, i, si és el cas, el títol de transport, bitllets i factures amb els seus corresponents justificants de pagament. Quan el desplaçament es realitze en vehicle particular, únicament se subvencionarà, si és el cas, la quantitat que resulte de computar 0,19 euros per quilòmetre recorregut, sempre que es justifique la necessitat del desplaçament i la seua efectiva realització; en este cas, a més, haurà d’indicar-se la matrícula del vehicle. Estos gastos hauran de relacionar-se en l’annex III anteriorment descrit.

E) Detall dels gastos del personal, segons model de certificat inclòs com a annex IV, al servici del CLJ que haja treballat directament en l’activitat subvencionada, juntament amb els corresponents models dels impresos justificatius de les cotitzacions a la Seguretat Social i de les retencions i ingressos a compte de l’IRPF en l’Agència Estatal d’Administració Tributària. Estos gastos s’imputaran en la proporció corresponent a la dedicació a cada una de les activitats.

Tots els documents justificatius del gasto efectuat citats en els paràgrafs anteriors, així com el concepte executat al qual es referisquen, correspondran al període comprés entre l’1 de desembre de 2023 i el 30 d’octubre de 2024.

*Nové. Minoració i reintegrament de subvencions*

Correspondrà reintegrar les ajudes concedides o la minoració d’estes, amb reembossament de les quantitats percebudes i l’exigència dels interessos de demora, des del moment del pagament de la subvenció, per l’incompliment de les obligacions i els requisits que s’establixen en esta resolució, així com en els supòsits de causes de reintegrament que establix l’article 37 de la Llei 38/2003. Si és el cas, el reintegrament se substanciarà pel procediment previst en l’article 172 de la Llei 1/2015.

*Dècim. Control*

L’IVAJ farà el seguiment i control de les subvencions concedides i la comprovació material de l’efectiva realització de l’activitat subvencionada, en els termes establits en el pla de control corresponent, d’acord amb el que s’establix en l’article 169 de la Llei 1/2015.

*Onzé. Notificació a la Comissió Europea*

Les ajudes atorgades a través de la present resolució no es troben dins del marc previst per l’article 107.1 del Tractat de funcionament de la Unió Europea, atés que les ajudes concedides, per la seua naturalesa i beneficiari final, no suposen un avantatge econòmic, ni falsegen ni poden falsejar la competència ni els intercanvis comercials entre els estats membres.

*Dotzé. Compatibilitat amb altres ajudes*

Les ajudes concedides són compatibles amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d’organismes internacionals, tenint en compte que l’import total de les subvencions rebudes en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l’activitat subvencionada, cas en el qual correspondrà el reintegrament de l’excés.

Contra esta resolució, que posa fi a la via administrativa, d’acord amb el que disposa l’article 114.c de la Llei 39/2015, d’1 d’octubre, del procediment administratiu comú de les administracions públiques, les persones interessades podran interposar els recursos següents:

1. Potestativament, recurs de reposició davant de l’òrgan que l’ha dictada, en el termini d’un mes, a comptar de l’endemà de la notificació d’esta resolució, de conformitat amb el que s’establix en els articles 112, 123 i 124 de la citada Llei 39/2015, tenint en compte que no és possible simultaniejar el recurs contenciós administratiu i el potestatiu de reposició.

1. Directament, un recurs contenciós administratiu davant del jutjat contenciós administratiu competent en el termini de dos mesos, comptats a partir de l’endemà de la notificació d’esta resolució, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.

Tot això, sense perjuí que l’entitat interessada puga exercir qualsevol altra via que estime oportuna.

  

València, 24 de setembre de 2024

Susana Camarero Benítez

Presidenta de l'Institut Valencià de la Joventut

Esta disposició conté annexos. Consulteu-ne la versió en PDF.